* سۅنزل ؤلتھ سۅ سۅندر ٲس دارِ پٮ۪ٹھ شولان نظر ہێچم نہ تلتھ تھۆد مکانہ اوس وچھان عجٲیبات چھہ انہ گۆٹ یتھُے چھہ دۅہ لوسان یہ میون کٹھ تہ بہٕ دوشوے چھہ اکھ أکس کھوژان مےٚ ہیۆک نہ یُہکہ گٔژھتھ تۆت وکانہ گو کیہتام سۅ ہردٕ بونۍ مےٚ یژکال آسہ ہے پۯاران مرُن لسن چھہ بدستِ خدا دیِو رۅخصت سراندیپ چھہ واتن تہٕ وق چھہ ژیر گژھان دۅہے نٹاں چھےٚ یێمی وقتہ میانہ ژانگچ رێہہ نصف شبس یہ خبر کُس چھہ زنتہٕ ہیرِ کھسان مندورِ ہند سہ وضعدار ٲخری بسکین خدایہ پانژھ شےٚ دۅہ ہٮ۪تھ سہ کونہ نظرِ گژھان ڈلان سونتہ ہوا آسہ گل زمینس منز سۅ آسہ دٲن تھرٮ۪ن تل شفق شفق وۅشلان